cyanic-selkie/wikianc huggingface dataset:
Rita Cascialainen
Pyhä Rita Cascialainen (1386 Roccaporena – 22. toukokuuta 1456 Cascia) oli roomalaiskatolinen naispyhimys, vaimo, äiti, leski ja augustiinolainen nunna. Hän on pahoinpitelyn uhrien, yksinäisyyden, steriiliyden, ruumiillisten vaivojen, epätoivoisten tapausten, vaikeiden avioliittojen, unohdettujen tapausten, mahdottomien tapausten, hedelmättömyyden, menetettyjen tapausten, vanhemmuuden, sairaiden ihmisten, sairauden, avioliittoväkivallan, leskien ja haavojen suojeluspyhimys. Pyhän Ritan tunnuksia ovat piikkikruunua pitelevä nunna, ruusuja pitelevä nunna, ruusuja ja viikunoita pitelevä nunna, sekä nunna haava otsassaan. Nainen eli seuraavan 8 paavin hallintokautena: Urbanus VI, (1378-89) Bonifatius IX, (1389-1404) Innocentius VII, (1404-06) Gregorius XII, (1406-15) Martinus V, (1417-31) Eugenius IV, (1431-47) Nikolaus V (1447-55) ja Calixtus III. (1455-58) Paavi Leo XIII kanonisoi pyhän Ritan Jeesuksen Kristuksen taivaaseenastumisen juhlana 24. toukokuuta 1900, ja katolisessa kirkossa pyhän Ritan muistopäivää vietetään 22. toukokuuta eli hänen kuolinpäivänään.
Elämä
Pyhä Rita syntyi Roccaporenassa Spoleton hiippakunnassa vuonna 1386 mahdollisesti jo ikääntyneille vanhemmille. Hän halusi innokkaasti nunnaksi, mutta kuuliaisuudesta vanhempiaan kohtaan hän nai 12-vuotiaana miehen, joka oli julma ja pahansisuinen. Hän vietti 18 onnetonta vuotta avioliitossa, sai kaksi poikalasta ja lopulta jäi leskeksi, kun hänen miehensä kuoli väkivaltaisesti. Myös molemmat pojat kuolivat myöhemmin, minkä jälkeen pyhä Rita yritti kolmesti onnistumatta liittyä Cascian augustinolaisnunniin ja palasi Roccaporenaan, mutta pääsi lopulta sittenkin nunnaksi. Nunnana hän harjoitti ankaria katumustöitä, ja hänen kerrotaan saaneen rukouksen johdosta yliluonnollisen haavan otsaansa. Pyhä Rita kuoli Casciassa 22. toukokuuta 1456.
Méguétan
Méguétan on maalaiskunta Koulikoron alueen Koulikoron piirissä Malissa. Sen keskuskylä Gouni sijaitsee Nigerjoen oikeanpuoleisella rannalla Koulikoroa vastapäätä. Kunnassa on 25 400 ja keskuskylässä 2 300 asukasta (vuonna 2009).
Méguétanin kunnan pinta-ala on 1 030 neliökilometriä. Se rajoittuu lännessä Koulikoron piirin Tienfalan, pohjoisessa Koulan ja Sirakorolan, idässä Tougounin ja Dinandougoun sekä etelässä Dioïlan piirin Zan Coulibalyn ja Katin piirin Baguinéda-Campin kuntaan.
Kuntaan kuuluu 25 kylää. Asukkaat ovat bambaroita, fulbeja, bozoja, somonoja, songhaita ja dogoneja.
Paikallisia elinkeinoja ovat maanviljely, karjanhoito, kalastus, käsityöammatit, kaupankäynti sekä hiekan, soran ja kiven hyödyntäminen. Tärkeimmät viljelykasvit ovat hirssi, maissi, riisi, maapähkinä, fonio, puuvilla ja vihannekset.
Becca Fitzpatrick
Becca Fitzpatrick (s. 3. helmikuuta 1979) on yhdysvaltalainen kirjailija. Hän on kirjoittanut neliosaisen Hush, hush -kirjasarjan.
Hr. Ms. K II
Hr. Ms. K II oli Alankomaiden kuninkaallisen laivaston sukellusvene.
Valmistus
Alus tilattiin Wilton-Fijenoordin telakalta Rotterdamista ja sen köli laskettiin 20. marraskuuta 1915. Alus laskettiin vesille 27. helmikuuta 1919 ja se otettiin palvelukseen 28. maaliskuuta 1922.
Palvelus
Alus lähti 18. syyskuuta 1923 yhdessä Hr. Ms. K VII:n, Hr. Ms. K VIII:n ja sukellusveneiden emälaiva Hr. Ms. Pelikaanin kanssa Hollannin Itä-Intiaan. Sukellusveneen matkustajana oli professori F. A. Vening Meinesz, joka teki matkan aikana gravitaatiomittauksia. Professori jäi alukselta Colombossa. Pelikaan ajoi karille Tunisissa. Osasto saapui Sabangiin 23. marraskuuta. Matka jatkui 17. joulukuuta Tanjung Priokiin, jonne saavuttiin 24. joulukuuta.
Fécamp
thumb|Fécamp Fécamp on kunta Seine-Maritimen departementissa Ylä-Normandian hallintoalueella Ranskassa. Kunta sijaitsee Alabasterirannikolla ja on tärkeä kalastussatama.
Hr. Ms. K II
Palvelus
Alus lähti 25. maaliskuuta 1926 sukellusvenelaivueen mukana Tarakanista Manilaan ja takainsin.
Alus poistettiin palveluksesta elokuussa 1937.
Moisionjärvi (Mänttä-Vilppula)
Moisionjärvi tai myös Kankaanpäänjärvi on Pirkanmaalla Mänttä-Vilppulassa ja Ruovedellä Huopioniemen kylän lähellä sijaitseva järvi, joka kuuluu Kokemäenjoen vesistöön.
Fécamp
Pyhän kolminaisuuden kirkko
thumb|Pyhän kolminaisuuden kirkko Fécampin tärkein nähtävyys on Fécampin luostariin kuulunut 1100-luvulla rakennettu Pyhän kolminaisuuden kirkko (Abbaye de la Trinité de Fécamp).
Moisionjärvi (Mänttä-Vilppula)
Maantietoa
Järven pinta-ala on 27 hehtaaria ja se on 1,5 kilometriä pitkä ja 400 metriä leveä. Järvellä on kartan mukaan kolme saarta. Sen rantaviivan pituus on 4,0 kilometriä.
Fécamp
Palais Bénédictine
thumb|Palais Bénédictine Teollisuusmies Alexandre Le Grand kehitteli yrttiliköörin ja nimesi sen Bénédictineksi. Lisäksi hän kehitteli tarinan, että likööri tehdään vanhan 1500-luvulta peräisin oleva munkkien keksimän reseptin mukaan. Sen jälkeen hän rakennutti vuonna 1863 tislaamon, joka on uusgotiikkaa ja uusrenessanssia yhdistelevä palatsi. Palatsin suunnitteli Camille Albert. Palatsissa on näytteillä liköörinteon lisäksi huomattava määrä taideaarteita.
Moisionjärvi (Mänttä-Vilppula)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Tuhrusojan valuma-alueeseen (35.338) se kuuluu. Järven vedenpinnan korkeus on 112,6 metriä mpy.
Grant Heslov
Hän on näytellyt muun muassa elokuvissa Tosi valheita, Dante's Peak, Valtion vihollinen, Skorpionikuningas ja Good Night, and Good Luck.. Hän oli Oscar-ehdokas tuottajana elokuvasta Good Night, and Good Luck ja oli myös ehdolla George Clooneyn kanssa parhaasta alkuperäisestä käsikirjoituksesta. Hän ohjasi elokuvan Vuohia tuijottavat miehet vuonna 2009. Hän on tuottaja ja käsikirjoittaja yhdessä George Clooneyn kanssa vuoden 2013 elokuvassa The Monuments Men.
EQUIS
European Quality Improvement System (EQUIS) on eurooppalainen ohjelma, joka arvioi kauppakorkeakouluja. Nykyään maailmassa on noin 90 EQUIS-akkreditoitua kauppakorkeakoulua. Suomessa akkreditoinnin ovat saaneet ainoastaan Hanken ja Aalto-yliopiston kauppakorkeakoulu. Akkreditointi on tae siitä, että korkeakoulu pitää korkean tason tutkimuksessa, opintojen laadussa, kansainvälistymisessä ja yritysyhteistyössä.
Karhuvuoren kalliomaalaus
Karhuvuoren kalliomaalaus sijaitsee Pohjois-Savossa Leppävirralla Unnukka-järvessä sijaitsevan Pöyhönsaaren länsirannalla pystysuorassa kalliossa vesireitin kapeikossa useiden metrien korkeudessa. Löydön teki Anssi Toivanen vuonna 2017.
Kalliomaalaus on leveydeltään lähes kaksi metriä. Maalauksessa on yksi tikku-ukkona kuvattu ihmishahmo. Hahmon jalat ovat taipuneet polvista ja toinen käsi nousee yläviistoon. Käteen liittyy kaareva viiva.
Kuva-aiheen ja sijainnin perusteella maalaus on ajoitettu vuosiin 5200–3900 eaa. eli kivikautiseksi. Pohjois-Savossa kalliomaalauksia on löydetty hyvin vähän, kun taas Etelä-Savossa niitä on löydeetty nelisenkymmentä.
Jasmoni
Jasmoni (C11H16O) on tyydyttymättömiin ketoneihin kuuluva orgaaninen yhdiste. Yhdistettä käytetään hajusteissa sen miellyttävän tuoksun vuoksi.
Ominaisuudet
Huoneenlämpötilassa jasmoni on kellertävää öljymäistä nestettä. Sillä on miellyttävä jasmiininkukkien tuoksu. Yhdiste liukenee vähäisessä määrin veteen ja hyvin useaan orgaaniseen liuottimiin esimerkiksi etanoliin, dietyylieetteriin ja tetrakloorimetaaniin.
Luonnossa jasmonia esiintyy useissa kasveissa, muun muassa jasmiinien kukissa, sitrushedelmissä, ja puuvillan lehdissä. Tämän lisäksi yhdiste esiintyy hormonina eräissä hyönteisissä. Kasvit biosyntetisoivat jasmonia lähtien alfalinoleenihaposta, josta muodostuu hapettumisien ja syklisoitumisten jälkeen jasmonihappoa ja edelleen jasmonia. Kasveissa jasmoni toimii signaalimolekyylinä osana puolustusmekanismeja kasveja syöviä hyönteisiä vastaan.
Valmistus ja käyttö
Jasmonia voidaan eristää tislaamalla jasmiinien kukista. Sitä voidaan valmistaa myös synteettisesti. Käytettyjä synteettisiä valmistusmenetelmiä ovat muun muassa (Z)-8-undekeeni-2,5-dionin molekyylinsisäinen aldolikondensaatio emäksisissä olosuhteissa tai 3-metyyli-2-syklopenten-1-onin ja (Z)-2-pentenyylikloridin välisellä reaktiolla. Jasmonia käytetään hajusteissa tuomaan niihin jasmiininkukkien tuoksua.
Aney
Aney (myös Anney ) on kylä Kawarin keidasalueella Nigerissä 89 kilometriä Bilmasta pohjoiseen. Hallinnollisesti se kuuluu Dirkoun kuntaan. Vuonna 2001 kylässä oli 1 100 asukasta.
Vuorisjärvi (Ruovesi)
Vuorisjärvi on Pirkanmaalla Ruovedellä Väärinmajan kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 4,0 hehtaaria ja se on 550 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Enonjoen valuma-alueeseen (35.339) se kuuluu. Järven vedenpinnan korkeus on 127,7 metriä mpy.
L/A Mergus
L/A Mergus on ro-ro-matkustaja-autolautta, joka liikennöi vuoden 2023 alusta lähtien L/A Stellan ja M/S Auran varalauttana Korppoon Galtbystä Norrskatan Olofsnäsiin sekä Houtskarin Kittuisiin. Aiemmin Mergus liikennöi pääasiassa Norrskataan.
Alus hankittiin 1970-luvun kovien jäätalvien vuoksi päälautaksi Korppoo–Norrskata–Houtskär-reitille. Alus tilattiin aluepoliittisista syistä Rauma-Repolan Savonlinnan telakalta, ja se rakennettiin Neuvostoliittoon tilattujen jokijäänmurtajien runkomallin mukaiseksi, eli alus varustettiin kahdella tehokkaalla Wärtsilän dieselkoneella, kahdella jäätä kestävällä KAMEWA 1100 -teräspotkurilla, tehokkaalla ohjailupotkurilla keulassa sekä jään kitkaa vähentävällä ilmapulputusjärjestelmällä jäissäkulun parantamiseksi. Aluksessa oli kuitenkin paljon suunnitteluvirheitä ja lastentauteja, joita aikaa myöten pyrittiin korjaamaan. Mergus sai liikanimen ’Vargus’ eli susi. Miehistöltä puuttuivat kokonaan majoitus- ja sosiaalitilat. Pieni messi rakennettiin myöhemmin komentosillan ja savupiipun väliin.
Mergus kulkee ainoastaan yhteen suuntaan ja joutuu näin ollen kääntymään aina satamaan tultaessa tai lähdettäessä. Merguksen matkustajasalongit sijaitsevat autokannen vasemmalla sivulla kolmannella kannella, nojatuolien ja WC-tilojen lisäksi matkustajilla on ollut käytettävissä kahviautomaatti. Lauttaväli on osa Saariston rengastietä, ja sen pituus on noin 9,5 kilometriä.
Tekniset tiedot
Lähde:
Viisastuminen sallittu
Viisastuminen sallittu on kirjailija Jarkko Tontin vuonna 2016 ilmestynyt esseekokoelma.
Esittely
Teoksen teemoja ovat kirjallisuus, filosofia ja politiikka , ja aiheet vaihtelevat kirjailijoiden keskinäisestä kateudesta 1990-luvun Zeitgeistiin ja tekijänoikeuskiistojen historiaan.
Vastaanotto
Toimittaja Jorma Mellerin mukaan ”Esseistinä Tontti onkin parhaimmillaan, yksi parhaista.”
Gabriel Davioud
thumb|upright|Gabriel Davioud Gabriel-Jean-Antoine Davioud (30. lokakuuta 1823 Pariisi – 6. huhtikuuta 1881 Pariisi) oli ranskalainen arkkitehti. Hän oli kaupunkisuunnittelija Georges-Eugène Haussmannin yhteistyökumppani, joka suunnitteli Pariisiin monia julkisia rakennuksia.
Thomas Price (soutaja)
Thomas Steele ”Tom” Price (s. 28. toukokuuta 1933 Long Branch, New Jersey) on yhdysvaltalainen kilpauransa päättänyt soutaja ja olympiavoittaja.
Kauralammi (Ruovesi)
Maantietoa
Lammen pinta-ala on 1,4 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä.
Thomas Price (soutaja)
Price voitti perämiehettömässä kaksikossa olympiakultaa Helsingissä 1952 parinaan Charles Logg.
Hännisenlammi
Maantietoa
Lammen pinta-ala on 2,2 hehtaaria ja se on 350 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 800 metriä.
Claus Bundesen
Claus Bundesen (s. ) on tanskalainen psykologi ja Kööpenhaminan yliopiston kognitiopsykologian emeritusprofessori. Hänen keskeinen tutkimuskohteensa on ollut visuaalinen tarkkaavaisuus.
Bundesen sai Euroopan psykologiliittojen federaation (EFPA) kahden vuoden välein jaettavan Aristotele-palkinnon vuonna 2009.
Hännisenlammi
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Tuhrusojan valuma-alueeseen (35.338) se kuuluu. Lammen vedenpinnan korkeus on 113,2 metriä mpy.
Valkeajärvi (Ruovesi, Ylä-Vääri)
Valkeajärvi on Pirkanmaalla Ruovedellä Ylä-Väärin kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 17,9 hehtaaria ja se on 1,8 kilometriä pitkä ja 300 metriä leveä. Järvellä on kartan mukaan 4 saarta. Sen rantaviivan pituus on 4,3 kilometriä.
Gabriel Davioud
Davioud opiskeli École des Beaux-Arts -taidekoulussa, jossa häntä opettivat Eugène Viollet-le-Duc ja Léon Vaudoyer. Hän auttoi Victor Baltardia Pariisin hallien suunnittelussa. Baltardin suosituksesta Davioud palkattiin Pariisin rakennustöiden ylitarkastajaksi (inspecteur général des travaux d'architecture) sekä puistokatujen ja istutusten pääarkkitehdiksi (architecte en chef au service des promenades et plantations). Hänen arkkitehtuurinsa edusti toisen keisarikunnan tyylille tyypillistä eklektismiä.
Kauralammi (Ruovesi)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Enonjoen valuma-alueeseen (35.339) se kuuluu. Lammen vedenpinnan korkeus on 122,8 metriä mpy.
Gabriel Davioud
thumb|Palais du Trocadéro. Davioudin suunnittelutöitä Pariisissa ovat teatterit théâtre du Rond-Point (1858), théâtre du Châtelet (1862) ja théâtre de la Ville (1862), sittemmin purettu maailmannäyttelyrakennus palais du Trocadéro (1878), place de la Républiquen varrella ollut Magasins réunis -tavaratalo (1867), 19. arrondissementin raatihuone (1878), suihkukaivot fontaine Saint-Michel (1858), fontaine Château d’Eau (1874), fontaine du Châtelet (1874) ja fontaine de l’Observatoire (1875) sekä useat Bois de Boulognen ja Parc Monceaun puistojen huvirakennelmat. Lisäksi hän suunnitteli paljon kadunkalusteita kuten kioskeja, suihkukaivoja, penkkejä ja lyhtypylväitä.
Descubierta-luokka
Alukset
Alukset suunniteltiin yhteistyönä saksalaisen Blohm + Vossin kanssa ja luokka pohjautuu Portugalin laivaston 1960-luvulla valmistettuihin João Coutinho -luokan korvetteihin, jotka suunnitteli portugalilainen Rogério de Oliveira. Aluksista neljä ensimmäistä tilattiin joulukuussa 1973 ja toiset neljä toukokuussa 1976. Luokan aluksista kaksi Centineda (F37) ja Serviola (F38) myytiin vuonna 1982 Egyptille ennen valmistumista. Lisäksi Marokko tilasi 14. kesäkuuta 1977 yhden aluksen. Suurennettu versio esiteltiin toisen erän hankinnassa, mutta Espanjan laivasto valitsi toisen erän sijaan Yhdysvaltain laivaston Oliver Hazard Perry -luokan fregattien lisenssivalmistuksen.
Kakarlammi (Ruovesi)
Kakarlammi on Pirkanmaalla Ruovedellä ja Mänttä-Vilppulassa Huopioniemen kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 3,4 hehtaaria ja se on 400 metriä pitkä ja 100 metriä leveä. Ruoveden ja Mänttä-Vilppulan välinen raja kulkee lammen pohjoisosan halki. Lammella ei ole kartan mukaan saaria. Sen rantaviivan pituus on 1,0 kilometriä. Lammen rannat ovat metsämaata lukuun ottamatta pohjoisosassa olevaa peltoa. Lammen rannalla on yksi vapaa-ajan asunto, jolle johtaa tie pohjoisesta.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Tuhrusojan valuma-alueeseen (35.338) se kuuluu. Lammen vedenpinnan korkeus on 121 metriä mpy.
Suomen Kansallisbaletti
thumb|[[Suomen Kansallisoopperan ja Kansallisbaletin logo]] Suomen Kansallisbaletti on Suomen ainoa ammatillinen täysimittainen balettiryhmä. Suomalainen baletti perustettiin vuonna 1922. Se toimii Suomen Kansallisoopperan yhteydessä Helsingin Töölönlahdella. Vuonna 2021 Kansallisbaletissa oli 76 tanssijaa, jotka edustivat 21 eri kansalaisuutta. Kansallisbaletin taiteellisena johtajana on elokuusta 2022 alkaen toiminut Javier Torres. Häntä edelsi tehtävässä elokuusta 2018 alkaen ruotsalainen Madeleine Onne. Vuonna 2023 oopperabaletti lähti kiertueelle, jossa on viisi Suomen kaupunkia: Oulu, Joensuu, Rovaniemi, Helsinki ja Tampere.
Tanssijat
Lähde
Jorma Uotisen kausi 1992–2001
Jorma Uotinen valittiin Kansallisbaletin johtajaksi vuonna 1990. Hän kuitenkin aloitti johtajana vasta tammikuussa 1992. Uotisen kauden avasi John Neumeierin Kuten haluatte. Uotisen kauden aikana tapahtui Kansallisbaletin odotettu muutto Aleksanterin teatterista uuteen Oopperataloon Töölönlahdelle. Uuden talon avajaisia vietettiin marraskuussa 1993. Vuonna 1997 Kansallisoopperan säätiö jatkoi Uotisen kautta vuoteen 2001.
Dinna Bjørnin kausi 2001–2008
Uotisen seuraajaksi valittiin vuonna 2000 tanskalainen Dinna Bjørn, joka aloitti tehtävässä elokuussa 2001. Bjørn siirtyi Suomen kansallisbalettiin Norjan kansallisbaletista, jonka johtajana hän oli ollut 11 vuotta.
''Dinna! – Suuri jäähyväisgaala'' järjesttiin Kansallisbaletissa 30. toukokuuta 2008. Gaalassa esitettiin Björnin seitsenvuotisen kauden otteita muun muassa Jean Sibeliuksen säveltämästä teoksesta Andante festivo, Sergei Prokofjevin baletista Tuhkimo, Jorma Elon teoksesta Offcore ja August Bournonvillen baletista Napoli.
Kenneth Greven kausi 2008–2018
Tanskalainen Kenneth Greve aloitti Suomen Kansallisbaletin taiteellisena johtajana vuonna 2008. Kansallisoopperan säätiön hallitus perusteli valintaansa Greven vahvalla klassisen baletin tuntemuksella ja kokemuksella nykytanssista sekä hänen erinomaisilla kansainvälisillä kontaktiverkostoillaan.
Greven alun perin Prahan baletille tekemä versio Joutsenlammesta esitettiin Kansallisbaletissa syksyllä 2009. Vuonna 2010 Kansallisbaletissa ensi-iltansa sai Greven luoma baletti Scheherazade. Samana vuonna osa Kansallisbaletin tanssijoista kritisoi Yleisradion jutussa Greveä tanssijoiden ylikuormittamisesta. Jutun tanssijat kertoivat sairauslomapäiviensä kaksinkertaistuneen vuotta aiemmasta ja kuvailivat Greven johtamistyyliä mielivaltaiseksi ja oikukkaaksi. Kansallisoopperan ja -baletin silloinen pääjohtaja Päivi Kärkkäinen kertoi keskustelleensa Greven kanssa tämän johtamistyylistä. Vuonna 2010 keskustelua herätti huoli suomalaisten tanssijoiden työllistymisestä Kansallisbaletissa. Greven mukaan tanssijat valittiin taitojen eikä kansalaisuuden perusteella. Kansallisbaletin entinen johtaja Jorma Uotinen toivoi taloon lisää suomalaisia tanssijoita. Vuonna 2014 alle puolet Kansallisbaletin tanssijoista oli Ylen mukaan suomalaisia.
Vuonna 2012 ensi-iltansa sai Greven luoma kokoillan baletti Lumikuningatar, joka oli sekä yleisö- että arvostelumenestys. Se oli vuosikymmeniin ensimmäinen Suomen Kansallisbaletille tehty kotimainen kokoillan balettiteos.
Vuonna 2013 Greven sopimusta taiteellisena johtajana jatkettiin vuoteen 2018. Kansallisoopperan säätiön hallituksen mukaan Greven kaudella yleisön kiinnostus balettia kohtaan oli pysynyt korkealla ja Kansallisbaletin taiteellinen taso oli noussut.
Maaliskuussa 2018 seitsemän Kansallisbaletin tanssijaa kertoi Helsingin Sanomissa Greven epäasiallisesta käytöksestä. Tanssijat syyttivät Greveä vuosia jatkuneesta kiusaamisesta, manipuloinnista, koskettelusta ja seksuaalista häirinnästä. Greve vapautettiin esimiestehtävistä 26. maaliskuuta 2018, mutta hän jatkoi johtajana kautensa loppuun 31. heinäkuuta 2018 asti. Greven kymmenvuotisen kauden kunniaksi suunniteltu jäähyväisgaala ”Kiitoksin, Kenneth” sai uuden nimen ”Tanssin tähden”, eikä Greveä eikä hänen koreografioitaan esitetty gaalassa.
Madeleine Onnen kausi 2018–2022
Ruotsalainen Madeleine Onne aloitti Greven seuraajana Kansallisbaletin johtajana elokuussa 2018. Vuonna 2020 Kansallisbaletti joutui perumaan kevään esitykset koronaviruspandemian takia. Onne jätti baletin nelivuotisen kauden jälkeen kesällä 2022.
Javier Torresin kausi 2022–
Meksikolais-suomalainen Javier Torres aloitti nelivuotiskauden Kansallisbaletin taiteellisena johtajana 1. elokuuta 2022. Torres työskenteli Kansallisbaletin tanssijana 1991–2008.
Suomen Kansallisoopperan ja -baletin balettioppilaitos
Balettioppilaitos sai alkunsa yksityisenä oppilaitoksena. Se siirtyi Kansallisoopperan yhteyteen 1942, ja 1958 siitä tuli ammattiin johtava oppilaitos.
Hjalmar Lundeqvist
Hjalmar Lundeqvistin isä oli Fredrik Theodor Lundeqvist. Hjalmar Lundeqvistin sotilaskoulutuksen ja -uran alkuvaiheista ei ole tietoa, mutta vänrikiksi hänet tiedetään ylennetyn vuonna 1861, minkä jälkeen hän osallistui tammikuun kansannousun kukistamiseen 1862–1864. Lundeqvist ylennettiin aliluutnantiksi 1864 ja luutnantiksi 1866. Hän suoritti 1868–1871 Nikolain yleisesikunta-akatemian kurssin, jonka aikana vuonna 1868 hän yleni alikapteeniksi. Kapteeniksi Lundeqvist ylennettiin kurssin suorittamisen jälkeen 1871 ja everstiluutnantiksi 1874. Hän oli Turkin sodassa jalkaväkipataljoonan komentaja 1877–1878, mutta erosi sodan jälkeen kesällä 1879 palveluksesta. Reservissä hänet ylennettiin everstiksi 1880 ja pysytettiin yleisesikunnan upseeriluetteloissa. Lundeqvist palasi palvelukseen toukokuussa 1884 ja lokakuussa hänet määrättiin yleisesikuntaupseeriksi Kasanin sotilaspiirin esikuntaan. Vuonna 1889 hänet siirrettiin 12. ratsuväkidivisioonan esikuntapäälliköksi ja vuonna 1891 33. Jeletsin jalkaväkirykmentin komentajaksi Orjolin kuvernementtiin. Kenraalimajuriksi Lundeqvist yleni toukokuussa 1896, marraskuussa hänet siirrettiin Irkutskin sotilaspiirin esikuntapäällikön apulaiseksi ja sieltä 1898 Omskin paikallisprikaatin komentajaksi. Tästä tehtävästä ja sotapalveluksesta Lundeqvist sai eron huhtikuussa 1905.
Thomas Weber
Thomas Weber (s. 26. toukokuuta 1954 Scharnhausen, Stuttgart) on saksalainen insinööri ja entinen Daimlerin hallituksen jäsen. Hän toimi Mercedes-Benzin tutkimus- ja kehitysjohtajana vuosina 2004–2016.
Hr. Ms. Kortenaer (1894)
Hr. Ms. Kortenaer oli Alankomaiden kuninkaallisen laivaston Evertsen-luokan rannikkopanssarilaiva.
Ahvenjärvi (Ruovesi, Ylä-Vääri)
Ahvenjärvi on Pirkanmaalla Ruovedellä Ylä-Väärin kylän lähellä sijaitseva järvi, joka kuuluu Kokemäenjoen vesistöön.
U-Multirank
thumb|U-Multirankin logo. U-Multirank on moniulotteinen yliopistojen ja korkeakoulujen ranking-lista, jonka tavoitteena on tarjota käyttäjälähtöinen ja maailmanlaajuinen kuva yliopistojen monimuotoisuudesta. U-Multirankin on kehittänyt riippumaton eurooppalaisten korkeakoulujen yhteenliittymä, ja sitä tukee Euroopan komissio.
Ahvenjärvi (Ruovesi, Ylä-Vääri)
Maantietoa
Järven pinta-ala on 29 hehtaaria ja se on 1,4 kilometriä pitkä ja 600 metriä leveä. Järvellä ei ole kartan mukaan saaria. Sen rantaviivan pituus on 3,9 kilometriä.
U-Multirank
Vuonna 2014 U-Multirank -vertailu julkaistiin ensimmäisen kerran. Uusi yliopistoranking todettiin kunnianhimoiseksi hankkeeksi, mutta tuloksia kritisoitiin aineistona käytettyjen eri maiden yliopistoaineistojen kattavuuden puutteesta. Vuonna 2015 julkaistiin U-Multirankin toinen versio. Saatuja arvioita pidettiin ainakin osin yllätyksellisinä ja kummallisina. Tämä selittyi osaksi sillä, että vain runsas puolet vertailuun osallistuneista yliopistoista - esimerkiksi Moskovan yliopisto - toimitti "aktiivisesti" aineistoaan arviointiin; eikä kaikki tieto pohjautunut bibliografisiin aineistoihin. U-Multirank -vertailussa esitettyjen arvioiden lähtöaineiston laatu, ja siksi myös arvion lopputulos jäi esimerkiksi useiden arvostettujen brittiyliopistojen kohdalta puutteelliseksi. Arviosta tuli näin yliopistokohtaisesti ailahtelevampi.
Ahvenjärvi (Ruovesi, Ylä-Vääri)
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Enonjoen valuma-alueeseen (35.339) se kuuluu. Järven vedenpinnan korkeus on 128,6 metriä mpy.
U-Multirank
Vuonna 2018 yliopistolistan version kattavuus oli parantunut lukumääräisesti aiemmasta. Nyt mukana oli jo 1 614 yliopistoa yhteensä 95 maasta, ja mukana oli tietoa 5 000 tiedekunnasta ja yli 12 500 opinto-ohjelmasta. Käyttäjän valittavissa olevista 1 611:sta yliopistosta tai korkeakoulusta pääosa (926) oli Euroopasta. Vertailun maailmanlaajuinen kattavuus oli yhä rajoitettua. Esimerkiksi Afrikasta oli vertailussa mukana vain 23 yliopistoa (eli enemmistö Afrikan maista uupuu vielä kokonaan), Etelä-Amerikasta vain 26 yliopistoa ja Aasiasta vain 325 yliopistoa.
Kesäkuussa 2019 julkaistu vuoden 2019-2020 U-Multirankin yliopistolista oli järjestyksessään viides. Nyt mukana oli yhteensä 1 711 yliopistoa kaikkiaan 96 maasta. Alueellinen kattavuus oli parantunut hyvin vähän edelliseen listaukseen verrattuna. Kuudennessa, eli kesäkuussa 2020 julkituodussa luettelossa oli mukana yhteensä 1 786 yliopistoa tai korkeakoulua 92 maasta.
Lehtijärvi (Ruovesi)
Maantietoa
Järven pinta-ala on 1,7 hehtaaria ja se on 350 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 800 metriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Enonjoen valuma-alueeseen (35.339) se kuuluu. Järven vedenpinnan korkeus on 161,8 metriä mpy.
Verzasca
thumb|250px| [[Ticinojoki|Ticino (takimmainen ruskeavetinen joki) ja Verzasca (keskellä) laskevat Maggiorejärveen sen pohjoispäässä lähellä Locarnoa.]]
Verzasca on joki Etelä-Sveitsissä. Sen pituus on 34 kilometriä.
Joen kulku
Verzasca saa alkunsa Lepontinen Alpeilta, Pizzo Barone -vuoren (2 864 m) eteläpuolelta sekä Faidon lounaispuolelta noin 2 200 metrin korkeudessa. Joki laskee Maggiorejärveen Tenero-Contran ja Locarnon rajalla järven pohjoispäässä. Verzascan sivujokia ovat Agro, Osura ja Efra Redòrta.
Verzasca virtaa Ticinon kantonin alueella. Merkittävimmät paikkakunnat joen varrella ovat Tenero-Contra ja Gordola. Joki on antanut nimen muun muassa kunnalle (Verzasca) ja laaksolle (Valle Verzasca).
Vesivoima
Verzascassa on kaksi vesivoimalaa: Tenoron 4 megawatin jokivoimala ja Gordolan 105 megawatin allasvoimalaitos.
Virtaama
Verzascan virtaama vaihtelee vuosien 1990-2010 tietojen perusteella paljon: joen vuotuinen keskivirtaama keskijuoksulla Lavertezzon Campiòissa on ollut 10 m³/s. Suurin keskivirtaama oli vuonna 1993 (15 m³/s) ja pienin keskivirtaama vuonna 2005 (4 m³/s). Lyhyemmän jakson vaihtelu on paljon isompaa: suurin vuorokausikeskivirtaama on mitattu vuoden 1992 syyskuussa (713 m³/s) sekä pienin vuoden 2006 tammikuussa (0,7 m³/s).
Samuel Bellamy
Samuel ”Black Sam” Bellamy (1689 – 26. huhtikuuta 1717) oli englantilainen merirosvo. Hän toimi merirosvona vain vuoden ajan ehtien kaapata sinä aikana yli 50 laivaa. Bellamy hukkui Whydah-laivansa mukana vuonna 1717. Laiva löydettiin Massachusettsin rannikolta 1980-luvulla.
Stanisław Bułak-Bałachowicz
Stanisław Bułak-Bałachowicz (12. marraskuuta 1883 – 10. toukokuuta 1940) oli valkovenäläis−puolalaistaustainen kenraali. Hän otti osaa muun muassa Venäjän sisällissotaan, Puolan–Neuvosto-Venäjän sotaan ja Puolan offensiiviin. Bułak oli ajelehtijaa tarkoittava valkovenäläinen liikanimi, jonka Bałachowicz otti pysyvään käyttöön.
Elämäkerta
220px|thumb|vasen|Stanisław Bułak-Bałachowicz äärimmäisenä vasemmalla valokuvassa vuodelta 1920. Stanisław Bułak-Bałachowicz syntyi maanomistajaperheeseen Meysztyssä lähellä Braslauta. Hänen sukunsa oli puolalaistaustainen, mutta myöhemmin hän mielsi itsensä enneminkin valkovenäläiseksi. Hän kävi maatalouskoulua ja otti osaa vuoden 1905 levottomuuksiin kotiseudullaan. Tuolloin hän sai lempinimensä Bats’ka. Ensimmäisessä maailmansodassa hän liittyi elokuussa 1914 vapaaehtoisena Venäjän armeijaan taistellen lounaisrintamalla. Hän yleni ensin everstiksi ja vuonna 1917 hän komensi jo omaa ratsuväen divisioonaansa Riian lähistöllä. Sisällissodan jo ollessa käynnissä vuonna 1918 hän liittyi puna-armeijan riveihin, mutta vaihtoi valkoisten puolelle vielä samana vuonna. Bułak-Bałachowicz komensi ratsastavaa partisaanipataljoonaa Pihkovan lähistöllä ja vuonna 1919 Nikolai Judenitš teki hänestä Venäjän luoteisarmeijan komentajan.
Alkuvuodesta 1920 hän oli yhteydessä Valko-Venäjän kansallisen tasavallan hallintoon ja liittyi heidän joukkoihinsa 1 200:n komentamansa miehen kanssa. Valkovenäläiset muodostivatkin noin 75 % hänen joukoistaan. Joukot taistelivat Puolaa kohti edenneitä punajoukkoja vastaan kesällä 1920. Puolan tehtyä rauhan Neuvosto-Venäjän kanssa hän jatkoi sotatoimia vallaten muun muassa Pinskin ja Mozyrin. Mozyrissä hän julisti vapauttamiensa alueiden kuuluvan vapaalle Valko-Venäjälle ja esitti itsensä maan päämiehenä. Marraskuussa 1920 hän yritti vallata Minskin, mutta punajoukot torjuivat hänen hyökkäyksensä. Tämän jälkeen Bułak-Bałachowicz pakeni Puolaan, jossa hänet internoitiin. Osa hänen miehistään seurasi häntä Puolaan ja osa jatkoi sissisotaa Valko-Venäjällä vuoteen 1922 saakka.
Puolassa Bułak-Bałachowiczistä tuli prikaatinkenraali. Hän otti osaa myös politiikkaan tehden saksalaisvastaisia kannanottoja. Vuosina 1937–1939 hän otti osaa Espanjan sisällissotaan Francisco Francon joukkojen puolella ilman virallista tehtävänantoa Puolan armeijalta. Saksan hyökättyä Puolaan hän komensi vapaaehtoisjoukkoja Varsovan lähistöllä syyskuussa 1939 ja saksalaisten vallattua maan hän organisoi vastarintaliikettä. Bułak-Bałachowicz kuoli epäselvissä olosuhteissa vastustaessaan Gestapon pidätystä Saska Kępan kaupunginosassa Varsovassa 10. toukokuuta 1940.
Iwasaki
Iwasaki (岩崎) on japanilainen sukunimi. Tunnettuja henkilöitä ovat:
Kim Seong-eun
Kim Seong-eun on ainakin seuraavien henkilöiden nimi:
Paul Klebnikov
Paul Klebnikov (, 3. kesäkuuta 1963 New York – 9. heinäkuuta 2004 Moskova) oli venäläistaustainen taloustoimittaja ja kirjailija. Hän työskenteli kymmenen vuotta talouslehti Forbesissa ja julkaisi kaksi kirjaa. Ennen kuolemaansa hän työskenteli Forbesin venäläisen version päätoimittajana. Klebnikov murhattiin Moskovassa vuonna 2004.
Taustat, opiskelu ja perhe
Paul Klebnikov syntyi Yhdysvalloissa venäläistaustaiseen emigranttiperheeseen, joka oli paennut lokakuun vallankumouksen seurauksia Venäjältä Yhdysvaltoihin vuonna 1918. Hänen isoisoisänsä oli kontra-amiraali Arkadi Nebolsin, jonka kapinaan nousseet matruusit tappoivat vallankumouksen aikana. Paul Klebnikovin isoäiti Ekaterina Nebolsina johti New Yorkissa toiminutta venäläistä lasten hyväntekeväisyysjärjestöä ja hänen isänsä Georgi Klebnikov työskenteli YK:n simultaanitulkkien osastojohtajana.
Vuonna 1984 Klebnikov valmistui Kalifornian yliopistosta Berkeleystä pääaineenaan talouspolitiikka. Hän suoritti tohtorintutkinnon London School of Economics -korkeakoulussa. Vuosina 1987–88 Klebnikov luennoi Lontoon Eurooppa-instituutissa. Hän osasi englannin ja venäjän kielten lisäksi myös ranskaa ja italiaa.
Syyskuussa vuonna 1991 Klebnikov meni naimisiin Helen ”Musa” Trainin kanssa. Pariskunta sai kolme lasta.
Toimittajan- ja kirjailijanura
Vuonna 1989 Klebnikov aloitti työt amerikkalaisessa finanssialaan erikoistuneessa lehdessä Forbesissa. Toimittajana hän erikoistui kirjoittamaan erityisesti venäläisistä suuryrityksistä. Artikkeleissaan hän kirjoitti usein Neuvostoliiton jälkeisestä yksityistämisprosessista ja korruptiosta.
Artikkelin julkaisemisen jälkeen Klebnikov sai useita tappouhkauksia ja vetäytyi kirjoitustauolle Pariisiin. Artikkelin johdosta Boris Berezovski nosti Forbesia vastaan kanteen Lontoon korkeimmassa oikeudessa joulukuussa 1996. Kanteessaan Berezovski syytti Forbesia perättömän tiedon levittämisestä ja vaati lehdeltä vahingonkorvauksia ja artikkelin poistamista. Oikeusprosessi kesti peräti kuusi vuotta, mutta vuonna 2003 annetussa päätöslauselmassa oikeus vaati Forbesia poistamaan vain Vladislav Listjevin murhaa koskevan osuuden artikkelin verkkoversiosta. Muokattu artikkeli on edelleen luettavissa Forbesin sivuilla.
Kirjallinen tuotanto
Oikeusprosessin aikana Paul Klebnikov kirjoitti kohuartikkelinsa pohjalta kirjan ”Godfather of the Kremlin: Boris Berezovsky and the Looting of Russia”, joka tiettävästi perustuu osin presidentti Boris Jeltsinin entisen henkivartijan Aleksander Korzhakovin haastatteluihin. Vuonna 2000 julkaistussa kirjassaan Klebnikov kuvailee presidentti Boris Jeltsinin aikana toteutettua yksityistämisprosessia ”vuosisadan ryöstöksi” ja kertoo yksityiskohtaisesti Venäjän liikemiespiirien korruptiosta keskittyen erityisesti Boris Berezovskiin. Kirja sai ristiriitaisen vastaanoton. Lännessä sitä kuvattiin ”yksityiskohdiltaan rikkaaksi”, mutta Venäjällä suuri osa toimittajista kritisoi sitä väittäen sen nojautuvan liikaa turvallisuuspalvelujen entisten työntekijöiden väitteisiin. Boris Berezovskin lähipiiriin kuulunut turvallisuuspalvelu FSB:n ex-agentti Aleksandr Litvinenko syyttiki omassa ”Lubjankan rikollisryhmä” -kirjassaan Paul Klebnikovin kirjaa ”Venäjän turvallisuuspalvelun tilaamaksi”. Alun perin englanniksi julkaistu kirja on käännetty ainakin venäjän, saksan, ranskan, puolan ja unkarin kielille.
Vuonna 2003 Klebnikov nimettiin talouslehti Forbesin venäläisen version ensimmäiseksi päätoimittajaksi. Koska Klebnikovin vaimo ja lapset eivät halunneet muuttaa Venäjälle, Paul teki sopimuksen vain yhdeksi vuodeksi. Lehdestä ehti ilmestyä vain neljä numeroa ennen kuin Klebnikov murhattiin.
Murha
Paul Klebnikovia ammuttiin illalla kesäkuun 9. päivänä vuonna 2004 Forbesin Moskovan toimituksen uloskäynnin edustalla. Ampuminen tapahtui ohiajaneesta VAZ-2115-henkilöautosta, jonka sisällä oli kolme henkilöä. Neljä luotia osui Klebnikovia rintaan, vatsaan sekä päähän. Ennen kuolemaansa Klebnikov ehti kertoa, ettei tunnistanut ampujia ulkonäöltä eikä tiedä ampumisen syytä. Klebnikov vietiin ambulanssilla moskovalaiseen sairaalaan, mutta häntä ei onnistuttu pelastamaan. Klebnikovia kuljettaneessa ambulanssissa ei ollut happinaamaria ja häntä sairaalan ensiapuosastolle kuljettanut hissi meni epäkuntoon. Paul Klebnikov menehtyi sairaalan hississä.
Murhatutkimukset ja oikeudenkäynti
Toukokuussa 2006 kaikki epäillyt kuitenkin vapautettiin oikeuden valamiehistön päätöksellä. Klebnikovin omaiset valittivat päätöksestä ja asia siirtyi Venäjän korkeimman oikeuden käsittelyyn, joka peruikin syytteiden raukeamisen. Kolmikon jäsenistä Sadretdinov tuomittiin myöhemmin yhdeksän vuoden vankeuteen erään toisen murhatapauksen johdosta. Vuonna 2007 Yhdysvaltain presidentti George W. Bush vetosi Venäjän presidentti Vladimir Putin tutkimusten nopeuttamiseksi. Vakhayev ja Dukuzov etsintäkuulutettiin samana vuonna kuulusteluihin, mutta heitä ei tavoitettu toimitettavaksi oikeuteen. Vähitellen oikeusprosessi hiipui.
Kesäkuussa 2009 Venäjän viranomaiset käynnistivät tutkimukset uudestaan. Uusien tietojen valossa Nukhayevia ei enää pidetty murhan suunnittelijana, mutta uskottiin, että hänellä oli osuutta tapahtuneeseen. Nukhayevista on voimassa kansainvälinen etsintäkuulutus.
Arviot murhan motiiveista
Paul Klebnikovin murhalle on eri yhteyksissä esitetty useita erilaisia motiiveja. ”Kremlin kummisetä” -kirjallaan hän tiettävästi suututti ainakin liikemies Boris Berezovskin, jonka kerrotaan olleen erittäin vihastunut kirjan ilmestyttyä. Toisaalta Klebnikov kirjoitti kirjassaan paljastuksia myös useiden muiden siihen aikaan vaikutusvaltaisten oligarkkien toimista.
Yhdeksi motiiviksi on epäilty myös talouslehti Forbesin venäläisessä versiossa vuonna 2004 julkaistua ”Venäjän sata rikkainta henkilöä” -listaa. Useat listalle päätyneet henkilöt olivat tiettävästi tyytymättömiä siitä, että Klebnikovin päätoimittama lehti paljasti heidän varallisuutensa listallaan.
Murhan motiiviksi on esitetty myös Klebnikovin työn alla ollutta uutta kirjaa, jossa hänen oli tarkoitus paljastaa muun muassa Tšetšeniassa tapahtuneita valtionbudjetin kavalluksia. Tätä motiivia tukisi esimerkiksi se, että Klebnikovin kirjan tietolähteenä toiminut Tšetšenian ex-pääministeri Jan Sergunin murhattiin vain pari viikkoa Klebnikovin murhan jälkeen.
Pohjanvalokala
Pohjanvalokala (Benthosema glaciale) on valokalojen (Myctophidae) heimoon kuuluva syvissä merivesissä elävä kalalaji.
Koko ja ulkonäkö
Pohjanvalokala voi maksimissaan kasvaa 10,3 senttimetrin mittaiseksi. Sen ruumis on pitkänomainen ja sivusuunnassa hyvin litteä. Sen pää ja silmät ovat suuret suhteessa ruumiiseen. Sen kyljet ovat hopean väriset ja selkä ruskea. Evät ovat värittömiä ja niiden kaikkien ruodot rasvaevää lukuun ottamatta ovat pehmeitä. Suomut ovat suuria. Koiraan pyrstön yläpuolella on pieniä valoelimiä, jotka naaraalla ovat pyrstön alapuolella.
Levinneisyys ja elinympäristö
Pohjanvalokalaa tavataan Atlantin valtameressä ja Välimeressä. Eteläisellä Atlantin valtamerellä sen levinneisyys rajoittuu etelässä Guineaan ja Pohjois-Carolinaan, pohjoisessa Karanmeren Novaja Zemljan itäpuolelle ja lännessä Baffininlahteen ja Grönlantiin. Laji elää yleensä 150–500 metrin syvyydessä vedenpinnasta, mutta sitä on löydetty jopa 1 400 metrin syvyydessä asti. Nuoret yksilöt elävät aikuisia matalammalla. Pääasiassa pohjanvalokalaa tavataan aavalla merellä, mutta sitä on kuitenkin havaittu toisinaan rannikoiden lähellä.
Kalliojärvi (Ruovesi, Ylä-Vääri)
Kalliojärvi on Pirkanmaalla Ruovedellä Ylä-Väärin kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 6,6 hehtaaria ja se on 900 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,8 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Enonjoen valuma-alueeseen (35.339) se kuuluu. Järven vedenpinnan korkeus on 131,6 metriä mpy.
Charles Logg
Charles Paul ”Charlie” Logg jr. (s. 24. helmikuuta 1931 Princeton, New Jersey) on yhdysvaltalainen kilpauransa päättänyt soutaja ja olympiavoittaja.
Logg voitti perämiehettömässä kaksikossa olympiakultaa Helsingissä 1952 parinaan Thomas Price.
It's About Us
It's About Us on yhdysvaltalaisen popduon Alexin & Sierran debyyttialbumi, joka julkaistiin 7. lokakuuta 2014.
West Caribbean Airwaysin lento 708
Lennon 708 onnettomuus on kuolonuhrien määrällä mitattuna Venezuelan historian pahin lento-onnettomuus.
Tapahtumat
Lento 708 lähti Panamásta noin kello 2.00 paikallista aikaa. Se nousi matkalentokorkeuteensa 31 000 jalkaan noin 26 minuutissa. Noin kello 2.40 lento jatkoi nousua 33 000 jalkaan. Moottorien jäänpoistojärjestelmä oli kytketty päälle, vaikka niiden päällä pitäminen vähensi käytettävissä olevaa moottoritehoa ja sitä kautta suurinta mahdollista lentokorkeutta.
Koneen noustua 32 000 jalkaan miehistö sammutti jäänpoistojärjestelmän. Haluttu 33 000 jalan korkeus saavutettiin kello 2.43. Miehistö kytki ilmeisesti jäänpoiston jälleen päälle kello 2.48.42. Jäänpoiston ollessa päällä käytettävissä ollut moottoriteho ei kuitenkaan riittänyt lentokorkeuden ja -nopeuden säilyttämiseen. Autopilotti pyrki säilyttämään valitun lentokorkeuden nostamalla koneen nokkaa ylöspäin. Sen seurauksena koneen nopeus alkoi laskea kello 2.49.25. Miehistö sammutti jäänpoiston kello 2.52, mutta kytki sen jälleen päälle noin minuutin kuluttua.
pienoiskuva|vasen|Kaavakuva syväsakkauksesta. Nokka ylhäällä sakkaavan koneen siivet synnyttävät pyörteisen ilman alueen, johon joutuvaa korkeusvakaajaa ei voi käyttää koneen asennon korjaamiseksi. Kapteeni sammutti autopilotin kello 2.57.10 saatuaan lennonjohdolta luvan laskeutua takaisin 31 000 jalkaan. Koneen lähestyessä haluttua korkeutta sakkausvaroitus käynnistyi kello 2.57.45. Kone joutui T-pyrstöisen rakenteensa vuoksi syväsakkaukseen, jossa koneen siipien synnyttämä pyörteisen ilman alue sai myös korkeusvakaajan sakkaamaan, jolloin miehistö ei voinut käyttää sitä koneen asennon korjaamiseksi. Myös moottorien teho laski, sillä kasvaneen kohtauskulman ja siipien aiheuttamien pyörteiden vuoksi niiden ilmanottoaukkoihin tuleva ilmavirta pieneni.
Koneen lentonopeus oli pienimmillään 150 solmua noin 25 000 jalan korkeudella. Miehistö ilmoitti kello 2.59.50 lennonjohdolle olevansa 14 000 jalassa ja menettäneensä koneen hallinnan. Lento 708 syöksyi maahan soisella alueella lähellä Machiquesia kello 3.00.31. Kaikki 160 koneessa ollutta kuolivat onnettomuudessa. Matkalentokorkeudesta lähtemisestä maahansyöksyyn kului kaikkiaan noin kolme ja puoli minuuttia.
Onnettomuuden syyt
Onnettomuustutkintalautakunta totesi onnettomuuden välittömäksi syyksi miehistön toimet, jotka veivät aerodynaamiset olosuhteet ja suorituskyvyn huomioiden koneen kriittiseen tilaan, joka johti nosteen menettämiseen ja sakkaukseen. Onnettomuuteen johtivat puutteet päätöksenteossa ja miehistöresurssien hallinnassa, mikä puolestaan johtui lentäjien puutteellisesta tilannetajusta ja kommunikoinnista.
MD-80-ohjelman yrityskauppojen myötä perinyt Boeing oli julkaissut 6. elokuuta 2002 huoltotiedotteen, jossa se varoitti konetyypin käyttäjiä autopilotin taipumuksesta säilyttää kriittisissä oloissa lentokorkeus nopeuden kustannuksella, mikä voi johtaa sakkauksiin. Onnettomuustutkinnassa ei löytynyt todisteita siitä, että lennon 708 miehistö olisi ollut tietoinen kyseisestä tiedotteesta tai sen sisällöstä.
Gerald V. Kuss
Gerald V. Kuss (1920 Navan, Irlanti – 8. kesäkuuta 1969 ) oli irlantilainen matkailija ja pakinoitsija. Hänen huumorinsa tyyli oli ajalleen tyypillistä, mutta suomalaiseen sieluun hänen kirjansa sattuivat lempeän satiirin kera.
Kuss oli kertomansa mukaan ollut Suomessa talvisodan aikana ja hän oli jopa joutunut pakenemaan Liinahamariin asti väistellessään sotilasosastoja. Hän kertoo tavanneensa elämänsä ensimmäisen suomalaisen vuonna 1939 ja siitä lähtien heidän elämäntavalleen hyväntahtoisesti nauraneensa. Kuss matkusteli myös muun muassa Espanjan Kataloniassa ja Pohjoismaissa. Hän osasi käyttää sekä ruotsia että suomen kieltä, mistä oli hänelle paljon iloa matkoillaan. Häntä on kutsuttu myös suomineuvokseksi ja Dublinin hulluksi.
Nordmalingin kirkko
Nordmalingin kirkko on Ruotsissa Nordmalingin kunnassa sijaitseva kirkkorakennus. Se on yksi Luulajan hiippakunnan viidestä vanhimmasta keskiaikaisesta kirkosta. Nordmalingissa on ollut kirkko jo vuonna 1480, mutta silloin se oli katolinen. Ensimmäinen luterilainen pappi saapui Kustaa Vaasan käskystä vuonna 1533.
Kirkko on muodoltaan yksilaivainen ja sen harmaakivestä tehdyt slammatut seinät ovat 1,7 metriä paksut. Asehuone ja sakaristo on rakennettu jälkikäteen. Kirkon katto paloi vuonna 1658 ja venäläiset polttivat pappilan 1721, jolloin kirkko säästyi, mutta oli käytössä hevostallina.
Derek Mills
Derek Bruce Mills (s. 9. heinäkuuta 1972 Washington (DC)) on yhdysvaltalainen entinen yleisurheilija, joka kilpaili pikajuoksussa.
Mills sijoittui 400 metrillä viidenneksi alle 20-vuotiaiden MM-kisoissa 1990. Hän opiskeli Georgia Tech -yliopistossa, jonka joukkueessa hän voitti NCAA:n mestaruuden sekä 4 × 400 metrin viestissä että 400 metrin henkilökohtaisella matkalla 1994. Mills juoksi maansa kultaa voittaneessa 4 × 400 metrin viestijoukkueessa Göteborgin MM-kisoissa 1995 ja vuotta myöhemmin olympialaisissa Atlantassa. Vuoden 1997 sisäratojen MM-kisoissa hän oli viides.
Captain Phillips
Captain Phillips on vuonna 2013 ensi-iltansa saanut yhdysvaltalainen elämänkerrallinen jännityselokuva. Tositapahtumiin perustuva elokuva kertoo kapteeni Richard Phillipsistä, joka joutui panttivangiksi vuonna 2009. Elokuvan on ohjannut Paul Greengrass ja käsikirjoittanut Billy Ray. Phillipsiä elokuvassa näyttelee Oscar-palkittu Tom Hanks ja Abduwali Musea näyttelee Barkhad Abdi.
Elokuva sai kuusi Oscar-ehdokkuutta muun muassa kategorioissa paras elokuva, miessivuosa (Barkhad Abdi) ja sovitettu käsikirjoitus. Elokuva sai myös neljä Golden Globe -ehdokkuutta kategorioissa: paras draamaelokuva, ohjaus, miespääosa draamaelokuvassa (Tom Hanks) ja miessivuosa (Barkhad Abdi). Elokuva sai yhdeksän BAFTA-ehdokkuutta ja voittaen parhaasta miessivuosasta (Barkhad Abdi).
Arvostelut
Captain Phillips sai ensi-iltansa vuoden 2013 New Yorkin elokuvajuhlilla. Elokuva sai yleisesti positiivisen vastaanoton ja erityisesti kehuttiin elokuvan ohjausta, käsikirjoitusta, kuvausta ja Tom Hanksin ja Barkhad Abdin näyttelijätyötä. Monet kriitikot kutsuivat elokuvaa Hanksin todelliseksi paluuksi ja hänen parhaaksi elokuvakseen sitten elokuvan Cast Away – tuuliajolla (2000). Rotten Tomatoes -sivuston mukaan kriitikoiden arvosteluista 95% oli positiivisia perustuen 220 arvosteluun.
Pilkotunjärvi
Pilkotunjärvi tai myös Pitkotunjärvi on Pirkanmaalla Ruovedellä Hyyrylän kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 8,5 hehtaaria ja se on 800 metriä pitkä ja 300 metriä leveä. Järvellä on kartan mukaan kaksi saarta. Sen rantaviivan pituus on 2,5 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Enonjoen valuma-alueeseen (35.339) se kuuluu. Järven vedenpinnan korkeus on 166,7 metriä mpy.
Kolmikoura (Ruovesi)
Kolmikoura on Pirkanmaalla Ruovedellä Hyyrylän kylän lähellä sijaitseva järvi, joka kuuluu Kokemäenjoen vesistöön.
Maantietoa
Järven pinta-ala on 4,0 hehtaaria ja se on 400 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Ruoveden alueella (35.33), jonka Enonjoen valuma-alueeseen (35.339) se kuuluu. Järven vedenpinnan korkeus on 142,7 metriä mpy.
Toyota Sequoia
Toyota Sequoia on Toyota Motor Corporationin valmistama 5-ovinen katumaasturi. Autoa valmistetaan Toyota Motor Manufacturing Indiana-tehtaalla, Gibsonin piirikunnassa, Indianassa, Yhdysvalloissa.
Amagi-luokka
Amagi-luokka oli keisarillisen Japanin laivaston neljän aluksen muodostama taisteluristeilijäluokka. Alusten rakennustyöt keskeytettiin, ja lopulta kolme keskeneräistä alusta romutettiin Akagin valmistuessa vuonna 1927 lentotukialuksena. Alusluokka oli pidennetty versio taistelulaiva Tosasta, mutta samalla alusten panssarointia kevennettiin ohentamalla panssarivyötä ja -kantta. Alusten apuaseet oli myös sijoitettu uudelleen.
Rikkokasvit
Rikkokasvit (Saxifragaceae) on kukkakasvien heimo, johon kuuluvat esimerkiksi koristekasveina käytetyt vuorenkilvet ja jaloangervot. Heimon kasvit ovat pääsääntöisesti pohjoisen pallonpuoliskon kylmän ja lauhkean vyöhykkeen kasveja.
Kuvaus
Rikkokasvit ovat ruohovartisia, yleensä pienehköjä yksivuotisia tai maavartena talvehtivia monivuotisia kasveja. Ne ovat usein maavartisia tai rönsyileviä. Lehdet ovat vastakkaiset varsissa tai ruusukkeena; kukinnot varren päädyssä.
Suvut
Heimossa on 33 sukua, joissa on 540 lajia.
Levinneisyys
Rikkokasveja esiintyy pohjoisen pallonpuoliskon kaikilla mantereilla, sekä eteläisellä pallonpuoliskolla Etelä-Amerikassa. Monet heimon lajit ovat sopeutuneet arktisten alueiden äärioloihin. Lämpimämmillä alueilla ne ovat usein vuoristojen kasveja.
Käyttö
Monia rikkokasveja käytetään kylmän ja lauhkean vyöhykkeen alueilla koristekasveina. Yleisiä heimon puutarhakasveja Suomessa ovat herttavuorenkilpi (Bergenia cordifolia) sekä jaloangervolajit (Astilbe).